Diari Oficial de la Generalitat Valenciana


Sumari del DOGV 4088, del 18-09-2001 (2001/8998)

Notificació de la resolució de suspensió cautelar de contracte de la Secretaria General de la Conselleria de Justícia i Administracions Públiques a la senyora Antonia Fernández Pérez, amb DNI 19799967.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4088

Data del DOGV
:   18-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8998


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la resolució de suspensió cautelar de contracte de la Secretaria General de la Conselleria de Justícia i Administracions Públiques a la senyora Antonia Fernández Pérez, amb DNI 81267376. [2001/M8998]
  
Per no resultar possible practicar en el domicili de la interessada la notificació que s'exposa a continuació, per desconéixer-se el lloc per a la pràctica d'aquesta, es publica en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27.11.1992).
  
Resolució de la Secretaria General de la Conselleria de Justícia i Administracions Públiques d'1 de setembre de 2001
  
Vist l'expedient disciplinari incoat per aquesta secretaria general a la senyora Antonia Fernández Pérez per absència injustificada del seu lloc de treball.
  
Atés que, segons la documentació que hi ha en aquest, els fets imputats poden ser qualificats com a falta disciplinària molt greu, de conformitat amb el que disposa l'article 23.2.c).8 del II Conveni Col·lectiu del Personal Laboral al Servei de l'Administració Autonòmica, per haver indicis suficients que l'expedientada no assistix al treball des de fa més d'un any.
  
Atés el perjuí que per a la hisenda pública representen els fets exposats ja que la treballadora ve percebent les retribucions que corresponen al seu lloc de treball sense que l'administració pública reba la contraprestació corresponent per mitjà de l'exercici per part d'aquella de les funcions pròpies de dit lloc.
  
Atés que s'ha intentat contactar amb la interessada als efectes d'aclarir els fets abans i després de la incoació del present expedient, sense que això haja sigut possible per resultar impossible la seua localització en cap dels domicilis que figuren en el seu expedient personal, ni en el facilitat per l'Ajuntament de Torrevieja l'1 de juny de 2001 a requeriment de l'instructor de l'expedient
  
Atés que el Servei Jurídic d'aquesta conselleria ha informat favorablement la possibilitat de suspendre de sou i faena la interessada com a mesura de caràcter provisional, prevista per l'article 33.1 del Reial Decret 33/1986, de 10 de gener, en relació amb l'article 23.12 del II Conveni Col·lectiu del Personal Laboral al Servei de l'Administració Autonòmica.
  
Atés que s'ha complit el preceptiu tràmit d'informació prèvia als representants dels treballadors, tal com establix l'article 23.12 del conveni ressenyat anteriorment, sense que s'hagen presentat al·legacions a la proposta de suspensió cautelar de contracte elevada per l'instructor.
  
Atés que la competència per a l'adopció de mesures de caràcter provisional correspon a l'òrgan que incoa l'expedient, de conformitat amb el que disposa l'article 33.1 del Reial Decret 33/1986, de 10 de gener, resolc:
  
Suspendre cautelarment el contracte de treball que la senyora Antonia Fernández Pérez té subscrit amb la Generalitat Valenciana, amb els efectes previstos en l'article 16.1.g) del II Conveni Col·lectiu del Personal Laboral al Servei de l'Administració Autonòmica des de la data de la present resolució.
  
Contra la present resolució no cap la interposició de recurs administratiu, de conformitat amb el que preveu l'article 107.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.